Representants de la Unió Europea animen al vot, especialment juvenil, en les eleccions europees i presenten la campanya #Estavezvoto a l'UJI



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2019/3/1q/eleccions-europees/&url=/com/noticies/2019/3/1q/eleccions-europees/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2019/3/1q/eleccions-europees/&url=/com/noticies/2019/3/1q/eleccions-europees/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2019/3/1q/eleccions-europees/&url=/com/noticies/2019/3/1q/eleccions-europees/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2019/3/1q/eleccions-europees/&url=/com/noticies/2019/3/1q/eleccions-europees/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Representants de la Unió Europea animen al vot, especialment juvenil, en les eleccions europees i presenten la campanya #Estavezvoto a l'UJI

11/03/2019 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ eleccions-europees Jornada_Eleccions_Europees_DLL085_in](/com/noticies/2019/3/1q/eleccions-europees/Jornada_Eleccions_Europees_DLL085_in.jpg)](#)

  FOTO: Damián LLorens

Tres voluntaris de #Estavezvoto de la Comunitat Valenciana han presentat la campanya de la importància d'anar a votar en les pròximes eleccions europees del 26 de maig de 2019 en un debat organitzat a la Universitat Jaume I, que ha comptat amb la participació de la directora de l'Oficina del Parlament Europeu a Espanya, María Andrés, i el director adjunt de la representació de la Comissió Europea a Espanya, Jochen Müller, acompanyats per la catedràtica de Dret Constitucional de l'UJI, la professora Rosario García Mahamut.

Durant la inauguració, el degà de la Facultat de Ciències Jurídiques i Econòmiques, José Luis Blasco, ha assegurat que «la ciutadania ha de valorar la importància d'anar a votar en les eleccions europees, perquè són molts els reptes que cal afrontar». I ha animat els joves a acudir a les urnes i també a explicar en el seu entorn la importància de participar en l'elecció de la representació parlamentària europea.

A continuació, la professora García Mahamut ha explicat alguns dels reptes que caldrà afrontar des del Parlament Europeu, com són els efectes del Brexit, les polítiques d’asil internacional o la desinformació i especialment la que es refereix a la mateixa Unió Europea, «perquè la legislació que aprova la càmera europea influeix després en la nostra vida diària» i per aquest motiu, ha comentat, «és important participar en la seua composició».

A continuació, María Andrés, directora de l'Oficina del Parlament Europeu a Espanya, ha reconegut que la Unió Europea no ha actuat amb celeritat en crisi com la migratòria, encara que «la seua capacitat per a obligar als estats perquè complisquen els acords és limitada». Andrés ha explicat que existeix un clima de desconfiança entre la població europea i una bretxa Nord-Sud que també s'ha estès a l'Est-Oest, però que «cal lluitar per a conservar la institució» perquè vivim en un món global i les decisions han de venir d'òrgans com el Parlament Europeu. Ha animat al vot dels joves, situat a Espanya en el 27% en els últims comicis, perquè no és cert «que no ens hi juguem res, és important anar a votar i votar en clau europea».

Finalment, Jochen Müller, director adjunt de la representació de la Comissió Europea a Espanya, ha comentat que el funcionament del Consell Europeu, en el qual s'han de prendre algunes decisions per unanimitat, «és complicat i difícil», la qual cosa provoca, en moltes ocasions, que les decisions es prenguen d'una forma lenta. Müller ha enumerat alguns dels avantatges de pertànyer a aquesta institució, com ara els tractats comercials que s'han signat amb el Canadà o el Japó; la legislació europea en cas de divorci, la cooperació criminal, la justícia civil o l'eliminació del *roaming*, per exemple. Jochen Müller ha demanat a l'estudiantat que revise els programes de les diferents formacions polítiques i acudisca a les urnes el mes de maig.

En #EstaVezVoto ja s'han inscrit com a voluntaris 18.910 joves de tota la Unió Europea, 2.182 d'ells espanyols, que ja estan organitzant de forma voluntària diferents activitats en el seu entorn per a cridar a la participació en els comicis del pròxim 26 de maig de 2019.

[Imatges de la jornada](https://www.uji.es/com/fotonoticies/arxiu/2019/03/jornada-eleccions-europees-11-03-2019/)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00